**Қызметтерді сатып алу туралы №\_\_\_\_\_\_\_\_\_\_ шарт**

**\_\_\_\_\_\_\_\_ қ. «\_\_»\_\_\_\_\_\_\_\_\_\_202\_\_ ж.**

Бұдан әрі «Тапсырыс беруші» деп аталатын «\_\_\_\_\_\_\_\_\_» атынан **[Тапсырыс беруші басшының негіздемесі], [Тапсырыс берушінің қосымша бекітуші құжаты],** \_\_\_\_негізінде әрекет ететін **[Тапсырыс беруші басшыcының лауазымы] [Тапсырыс беруші басшысының аты-жөні]** \_\_\_\_\_\_\_, бір жағынан, және бұдан әрі «Орындаушы» деп аталатын **[Жеткізушінің толық атауы]** **[Консорциумның атауы]** атынан **[Жеткізуші басшысының негіздемесі]** **[Жеткізушінің қосымша бекітуші құжаты]** \_\_\_\_негізінде әрекет ететін **[Жеткізуші басшысының лауазымы] [Жеткізуші басшысының аты-жөні]** \_\_\_\_, екінші жағынан, бұдан әрі бірге «Тараптар», ал жеке-жеке жоғарыда көрсетілгендей, «Тарап» деп аталып, «Самұрық-Қазына» АҚ Басқармасының (2022 жылғы «03» наурыздағы № 193) шешімімен бекітілген «Самұрық-Қазына» Ұлттық әл-ауқат қоры» акционерлік қоғамы мен дауыс беруші акцияларының (қатысу үлестерінің) елу және одан да көп пайызы меншік немесе сенімгерлік басқару құқығында «Самұрық-Қазына» АҚ-ға тікелей немесе жанама тиесілі заңды тұлғалардың сатып алуды жүзеге асыру тәртібіне (бұдан әрі – Тәртіп) және **[Шарт жасау негіздемесі][Қорытынды нөмірі]**негізінде Қызметтерді сатып алы туралы осы шартты (бұдан әрі – Шарт) жасасып, төмендегілер туралы келісімге келді.

***БЕМ*1. Терминдер және анықтамалар**

* 1. . Шарттағы төменде келтірілген ұғымдар мынадай мағыналарға ие:

1.1.1 «Қызметтер» - Шартқа № 1 және № 2 қосымшаларға сәйкес \_\_\_\_\_\_\_\_\_\_\_\_\_\_;

1.1.2 «Шарттың жалпы сомасы» – Тапсырыс берушінің осы Шарт шеңберінде және талаптары бойынша Орындаушыға төлеуі тиіс сома;

1.1.3 «жергілікті қамту»– осы шарт бойынша еңбекақы төлеудің жалпы қорынан сатып алу туралы шартты орындауға тартылған Қазақстан Республикасы азаматтарына еңбекақы төлеу құнының және (немесе) сатып алу туралы шарт бойынша тауардың (тауарлардың) жалпы құнынан Қазақстан Республикасы резиденттерінің жеткілікті қайта өңдеу немесе толық өндіру өлшемдеріне сәйкес тауарда (тауарларда) белгіленген жергілікті жерде өндірілу үлесі (үлестер) құнының пайыздық қамтылуы.

1.1.4 «Қор» - «Самұрық -Қазына» АҚ;

1.1.5 «Қордың сатып алу жөніндегі операторы» - Қор Басқармасы белгілеген заңды тұлға;

1.1.6 «Сатып алу веб-порталы (Жүйе)» – «Квазимемлекеттік сектордың жекелеген субъектілерін сатып алу туралы» Қазақстан Республикасының Заңына және Тәртіпке сәйкес «Самұрық-Қазына» АҚ-ның электрондық сатып алуды өткізетін ақпараттық жүйесі.

1.1.7 «Қордың сенімсіз әлеуетті өнім берушілерінің (өнім берушілерінің) тізбесі» – сенімсіз әлеуетті өнім берушілер (өнім берушілер) туралы жүйелендірілген мәліметтер.

**2. Шарттың мәні**

2.1. Орындаушы Шарт талаптарына сәйкес Қызметтерді (бұдан әрі - Қызметтер) орындауға міндеттенеді, ал Тапсырыс беруші Орындаушы Шарт бойынша өз міндеттемелерін тиісінше орындаған жағдайда осы Шарттың талаптары бойынша орындалған Қызметтерді қабылдап алуға және ақы төлеуге міндеттенеді.

2.2 Төменде көрсетілген құжаттар мен оларда көзделген талаптар Шартты құрайды және оның ажырамас бөлігі болып саналады, атап айтқанда:

2.2.1 осы Шарт;

2.2.2 Жұмыс құнын есептеу, Қызметтің орындалу мерзімі (Шартқа №1 қосымша);

2.2.3 техникалық ерекшелік (Шартқа №2 қосымша);

2.2.4 жергілікті қамту үлесін есептеу нысаны (Шартқа №3 қосымша);

2.2.5 көрсетілген Қызметтер актісінің нысаны (Шартқа №4 қосымша);

2.2.6 контрагент сауалнамасының нысаны (Шартқа №5 қосымша).

**3. Шарттың сомасы және оны төлеу шарттары**

3.1. Осы Шарттың жалпы сомасы **[Шарт сомасы]** (**[Шарт сомасы жазумен]**) **[Валюта]** құрайды және Шарт талаптарын тиісінше орындауға қажетті барлық шығыстарды қамтиды және Шартта және Тәртіпте көзделген жағдайларды қоспағанда, Тараптар осы Шарт бойынша өз міндеттемелерін толық орындағанға дейін өзгертуге жатпайды.

3.2 Шарт бойынша төлем түрлерінің жалпы арақатынасы Шартқа № 1 қосымшада көрсетілген.

3.3 Шарт бойынша төлем мынадай тәртіппен жүргізіледі:

3.3.1 Тапсырыс беруші Шарттың талаптарына сәйкес келетін нақты Көрсетілген қызметтер үшін ақы төлеу алдындағы құжаттар негізінде ақы төлейді;

3.3.2. Ақы төлеу қызметтер көрсетудің әрбір күнтізбелік айы үшін жүзеге асырылады ***[қызмет ай сайын көрсетілетін және төленетін болса, осы тармақша көрсетіледі];***

3.3.3 Тапсырыс беруші Қызметтерді Тараптармен келісілген прейскурант (тариф, прайс-парақ, каталог және т. б.) бойынша төлейді ***[қызмет бөліктермен немесе кезеңдермен көрсетіліп, ол үшін бағаны белгілеу қажет болса, осы тармақша көрсетіледі];***

3.4. Көрсетілген қызметтер үшін ақы төлеу, оның ішінде Шарт бойынша түпкілікті есеп айырысу Тараптар Көрсетілген қызметтер актісіне (актілеріне) (бұдан әрі - Көрсетілген қызметтер актісі) қол қойған және мынадай құжаттарды ұсынған күннен бастап күнтізбелік 30 (отыз) күннен кешіктірілмейтін мерзімде жүргізіледі:

3.4.1. Жүйеде көзделген нысан бойынша ұсынылатын электрондық құжат түрінде Шарт шеңберінде көрсетілген Қызметтердегі жергілікті қамту үлесін есептеу;

3.4.2. Шот-фактура;

3.4.3. Төлем шоты;

3.4.4 Қызметтердің техникалық регламенттерде, стандарттардың ережелерінде немесе Қазақстан Республикасы заңнамасына сәйкес өзге де құжаттарда белгіленген талаптарға сәйкестігін растайтын құжаттар;

3.4.5 \_\_\_\_ ***[қажет болған жағдайда өзге құжаттар көрсетіледі]***;

3.4.6 \_\_\_\_ ***[қажет болған жағдайда өзге құжаттар көрсетіледі]***.

3.5. Көрсетілген қызметтер актісін (актілерін) Орындаушы Тапсырыс берушіге Жүйе арқылы жібереді. Жүйеде Көрсетілген қызметтер актісін (актілерін) электрондық түрде қалыптастыруға және қол қоюға рұқсат етіледі.

3.6. Сондай-ақ Орындаушы Көрсетілген қызметтер актісін (актілерін) Тапсырыс берушіге Шартқа № 4 қосымшаға сәйкес нысан бойынша қағаз тасымалдағышта қолма-қол жібереді.

3.7. Шарт бойынша төлем Орындаушының банктік шотына ақша аудару арқылы теңгемен жүзеге асырылады.

3.8. Орындаушының осы Шартқа сәйкес төлем алдындағы құжаттарды уақтылы ұсынбауы Тапсырыс берушіні Шарт бойынша уақтылы ақы төлемегені үшін жауапкершіліктен босатады.

3.9 Шарт бойынша өз міндеттемелерін орындағаннан кейін Тараптар өзара талаптардың жоқтығы туралы Өзара есеп айырысуларды салыстыру актісіне қол қояды.

**4. Қызметтерді орындау мерзімі мен талаптары**

4.1 Орындаушы Шартқа №1, №2 қосымшаларға сәйкес Жұмысты мерзімінде, орнында, саны және сапасын сақтай отырып орындауға міндетті. Тапсырыс беруші мен Орындаушының арасындағы Көрсетілген қызметтер актісіне қол қойылған күн Қызметтерді ң орындалған күні болып есептеледі.

**5. Тараптардың құқықтары мен міндеттемелері**

5.1.Орындаушы мыналарға:

5.1.1 Қызметтерді Шарт талаптарына сәйкес көрсетуге;

5.1.2 Тапсырыс берушіге Шартта көзделген мерзімде және талаптарда көрсетілетін қызметтерге құжаттарды ұсыну, оның ішінде:

5.1.2.1 Шарт шеңберінде көрсетілген қызметтердің бүкіл көлеміне (санына) электрондық құжат нысанында шарттағы жергілікті қамту үлесін есептеу (Жүйеде ұсынылады). Көрсетілген қызметтердің түпкілікті актісімен бірге ұсынылады;

5.1.2.2 ақы төлеу алдындағы өзге де құжаттар;

5.1.3.  Көрсетілген қызметтердегі Тапсырыс беруші анықтаған кемшіліктерді Шарт талаптарына сәйкес жоюға. Тапсырыс берушінің Орындаушыдан Қызметтердегі жергілікті қамтудың болжамды үлесін ұсынуды талап етуге құқығы жоқ.

5.1.4. Шарт жасалған күннен бастап 15 күнтізбелік күн ішінде Шартқа № 5 қосымшаға сәйкес нысан бойынша ақпарат ұсынуға;

5.1.5. Қызметті қабылдау процесінде Қызмет сапасын және Қызметтің Шарт талаптарына сәйкестігін тексеруді жүзеге асыруға;

5.1.6. Қызметтердің орындалуына қатысты кез келген болжамды өзгерістер мен толықтырулар туралы Тапсырыс берушіні уақтылы хабардар етуге және онымен келісуге, Тапсырыс берушіге ықтимал қолайсыз салдарлар, сондай-ақ тиісті Қызметті орындауға қауіп төндіретін не мерзімінде Қызметтерді орындауға мүмкіндік бермейтін өзге де мән-жайлар туралы ескертуге;

5.1.8. Қызметті Қазақстан Республикасының заңнамаларында көзделген талаптарды сақтай отырып көрсетуге;

5.1.9. егер кепілдік мерзімі ішінде Қызметтердің кемшіліктері не Қызметтердің Шарт талаптарына сәйкес келмеуі анықталған жағдайда, Орындаушы Тапсырыс берушінің жазбаша талабында көзделген мерзімдерде Қызметтердің кемшіліктерін, сәйкессіздіктерін жою мақсатында жұмсалған Тапсырыс берушінің шығыстарын өз күшімен және өз есебінен жоюға және/немесе өтеуге ***[егер Қызметтерге кепілдік қолданылатын болса көрсетіледі]***;

5.1.10.  Қызметтердің еңбек қауіпсіздігі мен еңбекті қорғау, адам құқықтары, сондай-ақ қоршаған ортаны қорғау саласындағы регламенттеуші құжаттарға сәйкес көрсетілуін қамтамасыз етуге;

5.1.11. Шарт бойынша міндеттемелерді орындамағаны немесе тиісінше орындамағаны үшін Тапсырыс беруші алдында толық жауапты болуға;

5.1.12. Мүдделер қақтығысына қатысты жайттарды қоса алғанда, Шарт бойынша барлық кепілдіктер мен куәліктерді бұзу нәтижесінде, сондай-ақ басқа да заңсыз іс-әрекеттермен қоса, Тапсырыс берушінің Шарт талаптарының тиісінше орындамауынан туындаған барлық келтірілген залалдарын өтеуге;

5.1.13. Шарт бойынша міндеттемелерді орындау аяқталғаннан кейін қол қойылған өзара есеп айырысуларды салыстырып тексеру актісін ұсынуға;

5.1.14. Тапсырыс берушіге Орындаушының, оның ішінде Шартты орындауға тікелей бағытталмаған іс-әрекеттердің немесе әрекетсіздіктің нәтижесінде туындауы мүмкін залалды (зиянды) келтіруге жол бермеу бойынша шаралар қабылдауға;

5.1.15. Шарт бойынша Түпкілікті пайда алушының актісінде (Тапсырыс беруші/ Тапсырыс берушінің еншілес және тәуелді ұйымдары) көрсетуге;

5.1.16. Орындаушыны тәуекел деңгейі жоғары салық төлеушілерге жатқызуға байланысты салық органдарының ескертпесін/хабарламасын алған жағдайда Орындаушы Тапсырыс берушінің жазбаша талабын алған күннен бастап 5 жұмыс күні ішінде мынадай құжаттарды:

5.1.16.1. Орындаушының салық органдарына мыналарды: Орындаушыны жоғары тәуекел деңгейі санатына жатқызу себептерін түсіндіру туралы сұрау салынған хаттың көшірмесін; жоғарыда көрсетілген сұрау салуға салық органдары жауабының көшірмесін (Тапсырыс берушінің жазбаша талабын алған күннен бастап 20 күнтізбелік күн ішінде); Орындаушы өтініш жасаған кезде тәуекелдің жоғары деңгейі расталмаған жағдайда, тәуекел деңгейінің төмендеуін растауды қамтитын хатын (жүйелік қате); Орындаушы Тапсырыс берушімен Шарт бойынша табысты жылдық жиынтық табысқа КТС бойынша декларацияға және тиісті салық кезеңінде ҚҚС бойынша декларацияда ҚҚС бойынша салық салынатын айналымға енгізгенін растауды қамтитын хатын;

5.1.16.2 өзара есеп айырысулардың қол қойылған салыстыру актісін;

5.1.16.3 салықтар бойынша берешектің жоқ екендігі туралы анықтаманы;

5.1.16.4 ҚҚС бойынша декларацияның көшірмесін (шарт бойынша қызметтерді орындау кезеңінде);

5.1.16.5 Орындаушының штаттық кестесін, негізгі мамандарының түйіндемесін, дипломдарының, сертификаттарының көшірмелерін, еңбек жөніндегі статистикалық есептіліктің көшірмелерін немесе маманмен жасалған азаматтық-құқықтық шарт немесе кадр агенттігімен персоналды уақытша ұсыну туралы шартты (шарт бойынша қызметтерді орындау кезеңінде);

5.1.16.6 Орындаушының бухгалтерлік балансын (шарт бойынша қызметтерді орындау кезеңінде);

5.1.16.7 құқық белгілейтін құжаттардың және/немесе жылжымайтын мүлікке тіркелген құқықтар (ауыртпалықтар) туралы анықтаманың не жабдықты, техниканы жалға алу шартының көшірмесін (шарт бойынша қызметтерді орындау кезеңінде);

5.1.16.8 Тапсырыс берушіге орындалған Қызметтердің орындалу тәсілін растайтын құжаттардың (шот-фактуралар мен жүкқұжаттар, кедендік декларациялар) көшірмесін;

5.1.16.9 Тапсырыс берушімен жасалған шарт бойынша Қызметтердің орындалуына қатысты салық органдарының хабарлауына/хабарламасына Орындаушы тарапынан берілген жауап көшірмесін, егер мұндай хабарламаны салық органдары Орындаушының мекенжайына жіберген болса, ұсынуға міндеттенеді.

**5.2. Тапсырыс беруші:**

5.2.1 Орындалған Қызметтерді Шарт талаптарына сәйкес қабылдауға;

5.2.2  Орындаушыдан Көрсетілген қызметтер актісін алған күннен бастап 10 (он) жұмыс күні ішінде шағым болмаған жағдайда Көрсетілген қызметтер актісіне қол қоюға;

5.2.3 Шарт талаптарына сәйкес төлемді (дерді) жүзеге асыруға міндеттенеді.

**5.3. Орындаушы:**

5.3.1 Тапсырыс берушіден Шартта көзделген төлемді талап етуге;

5.3.2 Тапсырыс берушіден Қызметтерді уақтылы қабылдауды және Көрсетілген қызмет актілеріне қол қоюды талап етуге;

5.3.3. Қазақстан Республикасының заңнамасында, Шартта және (немесе) Тәртіпте көзделген негіздер бойынша Шартты бұзуға құқылы.

**5.4. Тапсырыс беруші:**

5.4.1 Орындаушыдан Шартта көзделген тиісті сапа мен көлемде көрсетілетін қызметтерді пайдалануға;

5.4.2 Шарт талаптарына сәйкес келмейтін Қызметтерді немесе Қызметтердің белгілі бір бөлігін Шарт құнын тиісінше азайту арқылы бас тартуға;

5.4.3 Тәртіпте және (немесе) Шартта көзделген негіздер бойынша Шартты бұзуға;

5.4.4. Орындаушыдан қойылған өсімақы, айыппұл және залалдар сомасын төлеуді талап етуге;

5.4.5 қабылдау кезінде анықталған кемшіліктерді, Қызметтердің сәйкессіздігін жоюды талап етуге;

5.4.6 Орындаушымен Көрсетілген қызметтер үшін есеп айырысу кезінде Шарт бойынша Орындаушыға салынған айыппұлдар, тұрақсыздық айыптарының, өсімпұлдардың сомасын акцептсіз тәртіппен ұстап қалуға;

5.4.7 Орындаушының іс-әрекеті/әрекетсіздігі нәтижесінде Тапсырыс беруші шеккен залалдарды Шартта және Қазақстан Республикасының заңнамасында белгіленген тәртіппен өтеуді талап етуге;

5.4.8. Шартта белгіленген кепілдік мерзімі ішінде Орындаушыға анықталған кемшіліктерді, орындалған Қызметтердің сәйкессіздіктерін жою туралы және/немесе Тапсырыс берушінің жазбаша талабында көзделген мерзімдерде орындалған Қызметтердің кемшіліктерін, сәйкессіздіктерін жоюға жұмсаған шығыстарын өтеу туралы талаптар қоюға;

5.4.9 Шарт талаптарына сәйкес келмейтін Қызметтерді қабылдаудан бас тартуға құқылы.

**6. Қызметтерді тапсыру және қабылдау тәртібі**

6.1. Орындаушы Қызметтерді Шартта белгіленген мерзімде және Шартқа сәйкес көрсетеді.

6.2 Тапсырыс беруші орындалған Қызметтердің Шарт талаптарына сәйкестігі тұрғысынан тексеруге міндетті.

6.3  Көрсетілген қызметтерді Тараптардың өкілдері қабылдап алады.

6.4 Қызметтерге қатысты шағымдар болмаған жағдайда Тапсырыс беруші Қызметтерді Көрсетілген қызметтер актісіне қол қою арқылы қабылдап алады.

6.5  Көрсетілген қызметтерге қатысты шағым-талаптарды Тапсырыс беруші Қызмет қабылдауға ұсынылған сәттен бастап **10 (он)** жұмыс күні ішінде жіберіледі.

6.6. Егер Орындаушы Тапсырыс берушінің шағым-талабына **5 (бес)** жұмыс күні ішінде жауап бермесе, мұндай шағым-талапты Орындаушы таныған болып есептеледі және Орындаушы өз тәуекелдері мен шығыстары есебінен шағым-талапты алған кезден бастап **10 (он)** жұмыс күні ішінде Тапсырыс беруші хабарламада көрсеткен барлық ескертпелер мен кемшіліктерді жоюға міндеттенеді, содан кейін Қызметтер қабылдауға қайта ұсынылады.

6.7  Егер Тапсырыс беруші **10 (он)** жұмыс күні ішінде Орындаушыға Қызметтердің көлемі және/немесе сапасының тиісінше орындалмағаны туралы шағым-талапты жібермесе, Жұмыстар қабылданды деп есептеледі және Тапсырыс беруші Көрсетілген қызметтер актісіне қол қоюға міндетті.

**7. Кепілдіктер және Сапа**

7.1  Орындаушы Қызметтердің сапасына, Қызметтерге қолданылатын белгіленген талаптарға кепілдік береді.

7.2 Орындаушы Көрсетілген қызметтер актісіне қол қойылған күннен бастап **12 айда** белгіленген кепілдік мерзімі ішінде Қызметтердің сапасына кепілдік береді.

7.3 Егер кепілдік мерзімі ішінде Қызметтердің ақаулары, кемшіліктері анықталса не Қызметтердің Шарт талаптарына сәйкес келмеуі анықталса, Орындаушы Тапсырыс берушінің жазбаша талабында көзделген өзге мерзімде Тапсырыс берушінің қалауы бойынша өз күшімен және өз есебінен анықталған ақауларды, кемшіліктерді жоюға немесе Тапсырыс берушінің жұмыс ақауларын, кемшіліктерін, сәйкессіздіктерін жоюға жұмсаған шығыстарын өтеуге міндеттенеді.

7.4 Орындаушы кепілдік міндеттемелерінің орындалуын кешіктірген жағдайда кепілдік мерзімі тиісті уақыт кезеңіне ұзартылады.

**8. Тараптардың жауапкершілігі**

8.1. Шарт бойынша міндеттемелерді орындамағаны және/немесе тиісінше орындамағаны үшін Тараптар Қазақстан Республикасының заңнамасына және Шартқа сәйкес жауапты болады.

8.2. Орындаушының жауапкершілігі:

8.2.1. Орындаушы Шартта көзделген Қызметтерді орындау мерзімдерін негізсіз кешіктірген жағдайда, Орындаушы Тапсырыс берушіге уақтылы көрсетілмеген Қызмет құнының 0,01% мөлшерінде, кешіктірілген әрбір күнтізбелік күн үшін, бірақ уақтылы орындалмаған Қызметтердің жалпы сомасының 10%-ынан аспайтын мөлшерде өсімпұл төлеуге міндетті;

8.2.2.  Орындаушы Қызметтерді қабылдау кезінде немесе кепілдік мерзімі шеңберінде анықталған кемшіліктерді, сәйкессіздіктерді жою мерзімін бұзғаны үшін Орындаушы Тапсырыс берушіге мерзімі өткен әрбір күн үшін Шарттың жалпы сомасының 0,1%-ы мөлшерінде, бірақ Шарттың жалпы сомасының 10%-ынан аспайтын өсімпұл төлеуге міндетті;

8.2.3. Қызметтердегі жергілікті қамту үлесінің нақты есебі ұсынылмаған жағдайда, Орындаушы Тапсырыс берушіге мерзімі өткен әрбір күн үшін Шарт сомасының 0,01% мөлшерінде, бірақ Шарт сомасының 10%-ынан аспайтын өсімпұл төлейді. Тұрақсыздық айыбын төлеу Орындаушыны Тапсырыс берушіге Жергілікті қамту бойынша есептілікті ұсынудан босатпайды.

8.2.4. Шартқа № 5 қосымшаға сәйкес нысан бойынша Контрагент сауалнамасын ұсыну мерзімдері бұзылған жағдайда, Орындаушы Тапсырыс берушіге мерзімі өткен әрбір күн үшін Шарттың жалпы сомасының 0,01%-ы мөлшерінде, бірақ Шарттың жалпы сомасының 10%-ынан аспайтын өсімпұл төлеуге міндетті. Тұрақсыздық айыбын төлеу Орындаушыны Тапсырыс берушіге Контрагент сауалнамасын ұсынудан босатпайды.

8.3Тапсырыс берушінің жауапкершілігі:

8.3.1 Шарт бойынша төлемдерді негізсіз кешіктірген жағдайда (оның ішінде аванстық төлемдерді) Тапсырыс беруші Орындаушыға мерзімі өткен әрбір күнтізбелік күн үшін берешек сомасының 0,01%-ы мөлшерінде, бірақ жалпы берешек сомасының 10%-ынан аспайтын өсімпұл төлейді.

8.3.2 Тапсырыс беруші Көрсетілген қызметтер актісіне қол қоюды негізсіз кідірткен жағдайда, Орындаушы Тапсырыс берушіден әрбір күнтізбелік күн үшін Көрсетілген қызметтер актісі сомасының 0,01%-ы мөлшерінде, бірақ Көрсетілген қызметтер актісінің жалпы сомасының 10%-ынан аспайтын өсімпұл төлеуді талап етуге құқылы.

8.4.Орындаушы Шарт бойынша өз міндеттемелерін бұзған жағдайда Тапсырыс беруші Қордың Сенімсіз жеткізушілерінің тізбесіне Орындаушы туралы мәліметтерді енгізу үшін белгіленген тәртіппен Қордың сатып алу жөніндегі операторына ақпарат жібереді.

8.5 Тұрақсыздық айыбын (айыппұлды, өсімпұлды) төлеу Тараптарды осы Шартта көзделген міндеттемелерді орындаудан босатпайды.

8.6. Орындаушы Тапсырыс берушінің осы Шарт бойынша Орындаушының өз міндеттемелерін орындамағаны және/немесе тиісінше орындамағаны үшін Тапсырыс берушіге тиесілі тұрақсыздық айыбының (айыппұлдың, өсімпұлдың) сомасын осы Шарт бойынша төленуге жататын сомалардан ұстап қалуына келіседі.

**9. Шартты бұзу**

9.1 Осы Шартқа өзгерістер мен толықтырулар Қазақстан Республикасының заңнамасына және Тәртіпке сәйкес енгізіледі.

9.2  Жобаға не Сатып алу туралы жасалған шартқа өткізілетін (өткізілген) сатып алу талаптарының мазмұнын өзгерте алатын өзгерістерді және/немесе Тәртіптің тиісті тармағында(тарында) көзделмеген өзге де негіздер бойынша Орындаушыны таңдау үшін негіз болған ұсынысты енгізуге жол берілмейді.

9.3 Шартқа енгізілген барлық өзгерістер мен толықтырулар оның ажырамас бөліктері болып табылады және егер олар жазбаша нысанда ресімделсе және Тараптардың уәкілетті тұлғалары қол қойса, жарамды болады.

9.4. Шарт Тараптардың өзара келісімі бойынша Шартты бұзу туралы келісім жасасу арқылы бұзылуы мүмкін, онда Шартты бұзу күні, күші жойылған міндеттемелердің көлемі және өзге де талаптар көрсетіледі.

9.5 Тапсырыс беруші мынадай жағдайларда:

9.5.1 Қазақстан Республикасы Азаматтық кодексі 404-бабының 2-тармағы негізінде;

9.5.2 Орындаушы өз міндеттемелерін бұзған жағдайда;

9.5.3 Қызметтерді пайдалану орынсыздығының негізділігіне байланысты, атап айтқанда:

9.5.3.1 төтенше жағдайға немесе экономикадағы басқа да жағымсыз құбылыстарға байланысты Тапсырыс берушінің шығыстары қысқартылған жағдайда;

9.5.3.2  Өндірістік қажеттілік болмаған жағдайда Тапсырыс берушінің Алқалы атқарушы органының/Байқаушы кеңесінің шешімі негізінде (алқалы атқарушы орган/басқару органының/жоғары органның Байқаушы кеңесі (қатысушылардың жалпы жиналысы) болмаған жағдайда). Жұмыстардағы орынсыздықтың негізділігіне байланысты Сатып алу туралы шартты орындаудан бас тартуға Тапсырыс беруші Орындаушыға нақты іс жүзінде шеккен шығыстарын төлеген жағдайда жол беріледі.

9.5.4 Шартта және Тәртіпте көзделген негіздер бойынша біржақты бас тартуға құқылы.

9.6. Тапсырыс беруші біржақты тәртіппен Шартты орындаудан бас тартқан кезде Тапсырыс беруші Орындаушыға Шартты бұзудың болжамды күніне дейін кемінде күнтізбелік 15 (он бес) күн бұрын тиісті жазбаша хабарлама жібереді. Хабарламада Шартты бұзудың себебі көрсетілуге тиіс, күші жойылған шарттық міндеттемелердің көлемі, сондай-ақ Шартты бұзудың күшіне енген күні көрсетілуі тиіс. Жоғарыда көрсетілген мән-жайларға байланысты Шарт бұзылған кезде Орындаушының Шартты бұзуға байланысты оны бұзатын күнгі іс жүзіндегі шығындар үшін ғана ақы талап етуге құқығы бар.

9.7 Егер Шарт Тапсырыс берушінің кінәсінен бұзылған жағдайда, Орындаушының Тапсырыс берушіден келтірілген залалдарды және Шарт талаптарын тиісінше орындамау салдарынан туындаған шығындарды, сондай-ақ қойылған өсімпұл мен айыппұл сомасын қаржылық өтеуді талап етуге құқығы бар.

9.8 Шартты бұзған кезде Орындаушы Қызметтерді орындауды дереу тоқтатуға және Шартты бұзу күніне орындауға байланысты нақты шығындар үшін ғана ақы төлеу алдындағы құжаттарды ұсынуға міндетті.

9.9 «Самұрық-Қазына» АҚ-ның уәкілетті органы сатып алу мәселелері бойынша сатып алудағы бұзушылықтарды анықтаған жағдайда жасасқан шартты Тапсырыс берушінің біржақты тәртіппен бұзуына жол берілмейді. Бұл жағдайда Шарт ҚР заңнамасының талаптарына сәйкес Тараптардың өзара келісімі бойынша және Орындаушыға Шартты бұзу күнінде оның нақты шеккен шығыстарын төлеу арқылы бұзылуы мүмкін.

**10. Хат-хабарламалар**

10.1 Егер Шарт талаптары бойынша қандай да бір хат алысуды жүргізу, хабарламалар, нұсқаулықтар, келісімдер, бекітулер, сертификаттар немесе қандай да бір шешімдер ұсыну немесе шығару қажет болса және егер өзгеше түрде айтылмаса, онда хат алысудың мұндай түрі негізсіз бас тартулар мен кідірістерсіз жазбаша нысанда жүзеге асырылады.

10.2 Осы Шартқа сәйкес немесе оған байланысты хат алмасу бойынша барлық құжаттардың Шарт нөмірі көрсетілген Тараптар деректемелері болуға тиіс.

10.3 Осы Шарт талаптары бойынша жазбаша нысанда орындалуға тиіс кез келген хат-хабар, хабарламалар, есептер, сұрау салулар, талаптар, бекітулер, келісімдер, нұсқаулықтар, тапсырыстар, сертификаттар немесе басқа да хабарламалар алдын ала ұсынылуға және қолма-қол немесе кейіннен факс/электрондық нұсқасын алған күннен бастап 5 (бес) жұмыс күні ішінде түпнұсқасын бере отырып, пошталық хабарламасы бар тапсырыс хатпен, факспен немесе электрондық поштамен тапсырылуға тиіс.

10.4 Курьерлік поштамен, телекспен, жеделхатпен немесе факспен жіберілген кез келген хабарлама (неғұрлым ертерек алынғаны расталмаған кезде) беру сәтінде жеткізілген болып есептеледі.

10.5 Тапсырыс хатпен (авиа) жіберілген хабарлама пошта бөлімшесінің немесе курьерлік қызметтің почтаның жеткізілгенін растайтын мөртабаны болған жағдайда жеткізілген болып есептеледі.

**11. Шарттың қолданылу мерзімі**

13.1. Шарт оған Тараптар қол қойған күннен бастап күшіне енеді және 31.12.2022ж. қоса алғандағы мерзімде күшінде болады, ал өзара есеп айырысу және кепілдік міндеттемелер бөлігінде Тараптар Шарт бойынша міндеттемелерді толық орындағанға дейін қолданылады.

**12. Еңсерілмейтін күш жағдайлары (форс -мажор)**

12.1. Тараптар осы Шарт бойынша міндеттемелерін толық немесе ішінара орындамағаны үшін, егер ол еңсерілмес күш мән-жайларының салдары болып табылса, жауапкершіліктен босатылады. Осы бөлімнің мақсаттары үшін «еңсерілмейтін күш мән-жайы» Тараптардың бақылауына бағынбайтын және күтпеген сипаттағы оқиғаны білдіреді. Мұндай оқиғалар соғыс қимылдары, табиғи немесе дүлей апаттар, індет, карантин, эмбарго және басқалар сияқты іс-қимылдарды қамтуы мүмкін, бірақ олармен шектелмейді.

12.2. Еңсерілмес күш жағдайлары туындаған кезде міндеттемелерді орындау мүмкін болмаған Тарап екінші Тарапқа форс-мажордың болжамды қолданылу мерзімі туралы осындай жағдайлар басталған кезден бастап күнтізбелік 5 (бес) күн ішінде жазбаша нысанда (хабарлама) хабарлауға, сондай-ақ осындай мән-жайлардың басталу фактісін растайтын құзыретті орган берген құжаттарды ұсынуға тиіс.

**13. Дауларды реттеу тәртібі**

13.1. Осы Шартқа қатысты Тараптар арасында туындауы мүмкін барлық даулар мен келіспеушіліктер келіссөздер арқылы шешіледі.

13.2. Егер осындай келіссөздер нәтижесінде Тараптар Шарт бойынша дауды шеше алмаса, Тараптардың кез келгені бұл мәселені Қазақстан Республикасының заңнамасына сәйкес сот тәртібімен шешуді талап ете алады. Осы Шартпен реттелмеген барлық мәселелер Қазақстан Республикасының заңнамасымен реттеледі.

**14. Сыбайлас жемқорлыққа қарсы іс-қимыл**

14.1 Осы Шарт бойынша өз міндеттемелерін орындау кезінде Тараптар және олардың қызметкерлері қандай да бір заңсыз басымдықтарды немесе өзге де заңсыз мақсаттарды алу мақсатында осы тұлғалардың іс-әрекеттеріне немесе шешімдеріне ықпал ету үшін кез келген тұлғаларға тікелей немесе жанама түрде қандай да бір ақшалай қаражатты немесе құндылықтарды төлемейді, төлеуді ұсынбайды және төлеуге рұқсат бермейді.

14.2 Осы Шарт бойынша өз міндеттемелерін орындау кезінде Тараптар және олардың қызметкерлері осы Шарт мақсаттары үшін қолданылатын заңнамада пара беру/алу, коммерциялық параға сатып алу ретінде сараланатын іс-әрекеттерді, сондай-ақ қолданыстағы заңнаманың және қылмыстық жолмен алынған кірістерді заңдастыруға (жылыстатуға) қарсы іс-қимыл туралы халықаралық актілердің талаптарын бұзатын іс-әрекеттерді жүзеге асырмайды.

14.3 Осы Шарт Тараптарының әрқайсысы басқа Тараптың қызметкерлерін қандай да бір түрде, оның ішінде ақшалай сомалар, сыйлықтар беру, олардың атына Қызметтерді (қызметтерді) өтеусіз орындау арқылы және қызметкерді белгілі бір тәуелділікке қоятын және осы қызметкердің өзін ынталандырушы Тараптың пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

14.4 Тарапта қандай да бір сыбайлас жемқорлыққа қарсы жағдайлардың бұзылғаны немесе орын алуы мүмкін деген күдік туындаған жағдайда, тиісті Тарап екінші Тарапты жазбаша нысанда хабардар етуге міндеттенеді.

14.5 Жазбаша хабарламада Тарап контрагенттің, оның қызметкерлерінің қолданыстағы заңнамаларда пара беру немесе алу, коммерциялық сатып алу ретінде сараланатын іс-әрекеттерінде, сондай-ақ қылмыстық жолмен алынған кірістерді заңдастыруға қарсы іс-қимыл туралы қолданыстағы заңнама мен халықаралық актілердің талаптарын бұзатын әрекеттер ретінде көрінетін осы шарттардың қандай да бір ережелерін бұзғанын немесе бұзуы мүмкін екенін анық растайтын немесе болжауға негіз беретін фактілерге сілтеме жасауға немесе материалдарды ұсынуға міндетті.

14.6 Осы Шарттың Тараптары сыбайлас жемқорлықтың алдын алу жөніндегі рәсімдердің жүргізілуін таниды және олардың сақталуын бақылайды. Бұл ретте Тараптар сыбайлас жемқорлық қызметіне тартылуы мүмкін контрагенттермен іскерлік қатынастар тәуекелін барынша азайту үшін орынды күш-жігер жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді. Тараптар сыбайлас жемқорлық қызметіне Тараптарды тарту тәуекелдерін болдырмау мақсатында тексерулер жүргізу рәсімдерін іске асыруды қамтамасыз етуге міндеттенеді.

14.7 Орындаушы Шартқа № 5 қосымшаға сәйкес нысан бойынша өзінің үлестес тұлғалары, түпкі бенефициарлары және Шартты орындау үшін тартылатын қосалқы Орындаушылік ұйымдар туралы ақпаратты ашуға міндетті. Орындаушы ұсынылатын мәліметтердің анықтығы мен өзектілігіне кепілдік береді. Осы кепілдік бұзылған жағдайда Орындаушы мұндай бұзушылық Тапсырыс берушіні үшінші тұлғалар алдындағы жауапкершіліктен толығымен босататындығымен келіседі және Орындаушы Тапсырыс беруші шеккен барлық шығыстар, шығындар, залалдар, өзге де залалдар үшін жауапты болады.

**15. Құпиялылық**

15.1 Тараптар осы Шартқа қол қою арқылы осы Шарттың мазмұны, сондай-ақ төлем туралы ақпарат құпия болып табылмайтынына және Қазақстан Республикасының уәкілетті органдары мен ұйымдарының жүйесінде және/немесе өзге де ақпараттық жүйелерінде үшінші тұлғалар үшін қолжетімді болатынына өз келісімін білдіреді. Осы Шарт бойынша Тараптар беретін және/немесе пайдаланатын өзге де құжаттама мен ақпарат құпия болып табылады және Тараптар екінші Тараптың алдын ала жазбаша келісімінсіз, Қазақстан Республикасының қолданыстағы заңнамасында және Тәртіпте көзделген жағдайларды қоспағанда, осы ақпаратты үшінші тұлғаларға беруге құқылы емес. Осы тармақтың екінші абзацы Шарттың мәніне жататын мәселелерді іс жүзінде шешу мүдделерінде сотта қарау жағдайларына немесе мұндай жария ету Қазақстан Республикасының заңнамасында ұйғарылған не осыған уәкілеттік берілген мемлекеттік органдардың талап етуі бойынша жүзеге асырылатын жағдайларда қолданылмайды.

15.2 Орындаушы Тапсырыс берушінің «Самұрық-Қазына» АҚ-ға Шарт бойынша ақпаратты, оған қоса, бірақ онымен шектелмей, төлем деректемелері мен егжей-тегжейлері туралы ақпаратты, Тапсырыс берушіге қызмет көрсететін контрагенттер-банктерге талап етілетін байланыс арналарының хаттамаларын пайдалана отырып, «Самұрық-Қазына» АҚ ақпараттық-талдау жүйесіне деректерді берудің қорғалған арнасы арқылы үзінді көшірмелерді жіберу арқылы ашуға құқылы екендігімен келіседі.

**16. Санкциялық ескертпе**

16.1 Тараптар осы Шартты Орындаушының кепілдіктері негізінде және соларға адал арқа сүйей отырып жасасады. Орындаушы мыналарға кепілдік береді:

16.1.1 Орындаушы де, оның үлестес тұлғалары да, Орындаушының барлық акционерлері/қатысушылары да Еуропалық Одақтың және (немесе) Ұлыбританияның санкциялық тізіміне және (немесе) Sdn (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), NS-MBS (Non-SDN Menu-Based Sanctions List – SDN-ге негізделмеген санкциялар тізімі), АҚШ Қаржы министрлігінің шетелдік активтерді бақылау басқармасы (non-SDN Menu-Based sanctions List) Office of Foreign Assets Control of U. S. Department of the Treasury), ондай-ақ эксаумақтық әрекеті бар кез келген басқа санкциялық тізімге енгізілмеген;

16.1.2 Шарт жасасу және/немесе Орындаушының оны орындауы осы тармақта көрсетілген санкциялардың бұзылуына әкеп соқпайды;

16.1.3 Орындаушы Шарт бойынша тиісті міндеттемені орындауға міндетті болатын күні және осы Шартқа сәйкес оны нақты орындау күніне дейін – осы Шарт бойынша төлемдер жасау үшін пайдаланылатын Орындаушының шоттары, оның ішінде меншікті және корреспонденттік шоттары ЕО қаржылық санкцияларының объектілері болып табылатын, оларға қатысты активтерді тоқтату режимі жұмыс істейтін (Consolidated List of persons, groups and entities subject, under EU Sanctions, to an asset freeze and the prohibition to make funds and economic resources available to them), және (немесе) Ұлыбританиядағы қаржылық санкцияларды жүзеге асыру жөніндегі Басқарманың қаржылық санкциялар объектілерінің жиынтық тізімі (Consolidated List of financial sanctions targets of the office of Financial sanctions Implementations in the UK) және (немесе) SDN тізімдерінде (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (Foreign Financial Institutions list of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS (Non-SDN Menu-Based Sanctions List – SDN-ге негізделмеген санкциялар тізімі) тұлғалардың, топтардың және ұйымдардың, жиынтық тізбесіне енгізілмеген банктерде немесе қаржы мекемелерінде болады;

16.1.4 Орындаушының атынан осы Шартқа қол қоятын тұлға Еуропалық Одақтың және (немесе) Ұлыбританияның санкциялық тізіміне және (немесе) SDN-ке (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA-ға (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS-ке (Non-SDN Menu-Based Sanctions List – SDN-ге негізделмеген санкциялар тізімі), сондай-ақ эксаумақтық әрекеті бар кез келген басқа санкциялық тізіміне енгізілмеген.

16.2 Егер Орындаушының қандай да бір кепілдігі жалған, дұрыс емес және (немесе) дәл болмай шықса, Орындаушы Тапсырыс берушінің талабын алған күннен бастап 10 (он) жұмыс күнінен кешіктірмей Орындаушының осындай кепілдігінің нәтижесінде немесе дұрыс емес немесе анық болмауына байланысты туындаған тікелей және/немесе жанама залалдарды Тапсырыс берушіге өтеуге міндетті. Бұл ретте Тапсырыс беруші осы Шартты біржақты тәртіппен бұзуға құқылы

16.3 Егер Шарт жасалған күннен кейін қандай да бір жаңа Санкциялық акт қабылданса немесе қандай да бір қолданыстағы Санкциялық актіге өзгерістер енгізілсе немесе тиісті юрисдикцияның құзыретті мемлекеттік органының ресми түсіндірмесіне немесе шешіміне орай қолданыстағы Санкциялық актінің **(«Жаңа санкциялар»**) қолданылу аясы кеңейсе немесе өзгеше түрде өзгерсе, онда Тарап жаңа санкциялар қабылданған сәттен бастап 15 күн ішінде (осы бөлімде көзделген әрбір хабарлама бұдан әрі «**Санкциялар туралы хабарлама»** деп аталады) екінші Тарапты дереу жазбаша хабардар етуге міндеттенеді, ресми растайтын және егер мұндай Жаңа санкциялар болса, осы санкциялардың оған әсері туралы құжаттарды қоса бере отырып:

16.3.1 осы Шарт бойынша Тараптардың міндеттемелерін орындауы мүмкін болмайтын етуі немесе айтарлықтай қиындатуы мүмкін;

16.3.2 Тараптар үшін қаржыландыру көздеріне және (немесе) тікелей және/немесе жанама залалдарға ұзақ уақыт қол жеткізу мүмкіндігінің болмауына әкелді немесе әкеп соғуы мүмкін (олардың орынды қорытындысы бойынша);

16.3.3 Қызметтерді ң орындалуын бұзуға не тоқтатуға әкелуі немесе әкеп соғуы мүмкін;

16.3.4 Қандай да бір Тараптың маңызды кредиттік шарттарында қамтылған қандай да бір Тараптың оларды сақтау мүмкін емес немесе Жаңа санкциялар арқылы елеулі түрде қиындық келтіретін міндеттемелерінің (ковенанттарының) бұзылуына әкеп соғады;

16.3.5 Тараптардың кредиттік рейтингінің төмендеуіне әкеп соқты немесе тиісті рейтингтік агенттік жазбаша нысанда растаған осындай төмендеу ықтималдығы бар (бірге – **«Жаңа санкциялардың салдары»**).

16.4 Санкциялар туралы хабарлама берілген күннен бастап 15 күннен кешіктірмей Тараптар осы Шарт бойынша Тараптардың өз міндеттемелерін орындауына Жаңа санкциялардың тигізетін әлеуетті әсеріне қатысты, сондай-ақ Жаңа санкциялардың осындай теріс әсерін болдырмау немесе ықтимал азайту жөніндегі мүмкін болатын заңды және орынды шаралар туралы өз позицияларын адал талқылау және келісу үшін кездесу(лер)/келіссөздер өткізеді, осы Шартқа өзгерістер енгізуді қоса алғанда, тиісті юрисдикцияның құзыретті мемлекеттік органнан рұқсаттар/лицензиялар алу (**«Адал келіссөздер»**).

16.5 Тараптар жүргізілген Адал келіссөздердің нәтижелері бойынша өзара қолайлы шешімге қол жеткізген кезде Тараптар 30 күн ішінде олармен келісілген шараларды іске асыру үшін немесе олармен келісілген өзге мерзімде орынды күш-жігер жұмсайды, Жаңа санкциялардың бұзылуын болдырмауға немесе оларды Тараптардың осы Шартты орындауға қолдануына мүмкіндік беретін шаралар іске асырылуы мүмкін.

16.6 Адал келіссөздердің бірінші күнін өткізген соң 30 күн өткеннен кейін Тараптар келісімге қол жеткізбеген жағдайда кез келген Тарап кез келген уақытта Жаңа санкциялар қолданылатын немесе оларға қатысты туындаған Тарапқа Жаңа санкциялардың салдарларына әкеп соққан **(«Тыйым салынған Тарап**») келісімге қол жеткізбегені туралы хабарлама **(«Келісімге қол жеткізбегені туралы хабарлама»**) жіберуге құқылы. Келісімге қол жеткізбегені туралы осындай хабарлама жіберілген жағдайда Тараптар Шартты біржақты тәртіппен бұзуға және келтірілген тікелей және/немесе жанама залалдарды өтеуді талап етуге құқылы.

**17. Басқа шарттар**

17.1. Шарт әрбір Тарап үшін 1 (бір) данадан заңды күші бірдей 2 (екі) данада ресімделді.

17.2 Тараптардың әрқайсысы екінші Тарапқа мыналарға:

17.2.1 Осы Шартты жасау және орындау оның корпоративтік өкілеттігі шеңберінде болатынына және тиісті түрде барлық қажетті корпоративтік шешімдермен ресімделгеніне, оның құрылтай, сондай-ақ басқа да ішкі құжаттарына қайшы келмейтініне және бұзбайтынына;

17.2.2 Тарап өзіне белгілі болғанындай, өзіне қарсы осы Шарт бойынша міндеттемелерін орындау қабілетіне елеулі әсер етуі мүмкін ешқандай сот талқылауы жүргізілмейтініне;

17.2.3 Тараптардың ешқайсысы осы Шарт бойынша қандай да бір міндеттемелерді орындау қабілетіне әсер етуі мүмкін қандай да бір келісім, шарт бойынша өз міндеттемелерін бұзбайтынына кепілдік береді.

17.3. Шарт Қазақстан Республикасының заңнамасына сәйкес реттеледі.

17.4. Тараптардың ешқайсысы Шарт бойынша өз құқықтары мен міндеттерін үшінші тарапқа беруге құқылы емес.

17.5 Шарт орыс және қазақ тілдерінде жасалды. Шарттың орыс және қазақ тілдеріндегі мәтіндері әртүрлі оқылған жағдайда, орыс тіліндегі мәтінге басымдық беріледі.

17.6. Деректемелер өзгерген жағдайда Тараптар барлық өзгерістер туралы бірін-бірі үш күн мерзімде хабардар етуге және оларды Шартқа қосымша келісімге қол қою арқылы ресімдеуге міндетті.

**18. Тараптардың орналасқан жері және банктік деректемелері**

|  |  |
| --- | --- |
| **Тапсырыс беруші**  **Лауазымы**  **Тегі, аты, әкесінің аты** | **Орындаушы** |